Chotan ay Jesús yul templo junel,
bay cawilal chabal ofrenda,
max yiloncꞌal yaon aytok anima is yofrenda.
Xiwil eb beyom mimantak chi yut yaon aytok yet.
Lanantocꞌal wal tuꞌ,
max jay jun xal ix camnakxa yichamil,
cax mebaꞌ chꞌan xal.
Max yaon aytok xal cab melyu centavo yet,
caw jab wal chꞌan yet xal tuꞌ.
Axa yawtentek Jesús eb is cuywom tuꞌ,
max yalon bay eb:
—Wal yel chi wal ayex,
a jun xal mebaꞌ ix camnakxa yichamil tiꞌ,
ecꞌban yofrenda xal max ecꞌ yaytok yintakcꞌal masanil eb max ecꞌ yaytok yet yul chabal ofrenda tiꞌ.
Yujtol junjuncꞌal mactxel,
sobrailxacꞌal tumin eb max ecꞌ yaytok.
Axa jun xal ti xin,
caw wal mebaꞌ ton xal;
palta echcꞌal max yaytok xal is tumin yin ofrendail,
ẍi bay eb.